tomron87/hebrew-wikipedia-sentences-corpus huggingface dataset:
ייתכן שמקור האמונה בכך שהצבע נדיר בחתול היפני קצר הזנב, שהוא המודל למנקי נקו.
לבן: חתולים לבנים מסמלים טוהר והם הבאים בתור בסדר הפופולריות.
אדום: ביפן נחשב הצבע האדום לצבע מגן, ומאמינים שהוא מרחיק רוחות רעות ומחלות.
שחור: מנקי נקו שחורים אמורים להרחיק רוע.
הם פופולריים במיוחד אצל נשים, כי הם אמורים להרחיק מהן אנשים שעוקבים אחריהן.
כמו האדומים, הם מקושרים לעיתים גם עם בריאות.
ורוד: ורוד אינו צבע מסורתי אך הוא זוכה כיום לאהדה, ומקושר לאהבה.
צווארם של המנקי נקו מקושט בדרך כלל.
לפעמים במטפחת או בצעיף, אך לרוב בקולר, בפעמון ובסינר דקורטיבי.
זהו כנראה חיקוי לצורה שבה הולבשו חתולים בבתי עשירים ביפן בתקופת אדו.
קולרים מפרחים אדומים היו פופולריים, ואליהם נהגו לחבר פעמונים קטנים, לקישוט החתול וכדי לדעת את מקום הימצאו.
הסינר עשוי להיות קשור לסינרים שבהם מקושטים ביפן פסלי הבודהה ג'יזו.
ג'יזו הוא מגן הילדים החולים והגוועים, והורים מלאי הכרת תודה על שילדיהם החלימו נוהגים לשים סינר סביב צווארו של ג'יזו.
לעיתים מחזיק המנקי נקו מטבע בכפו, בדרך כלל מטבע זהב בשם "קובַּן" שהיה בשימוש בתקופת אדו.
על הקובן שמחזיק המנקי נקו נקוב לרוב ערך של כ-10 מיליארד דולר.
המטבע קשור לתפקיד החתול: הבאת מזל טוב וממון.
מנקי נקו נמצאו בבנקים ביפן לפחות משנות התשעים של המאה ה-19, בדומה לקופות החיסכון בצורת חזיר.
לעיתים משאירים על המנקי נקו מטבעות קטנים כמִנְחה - מנהג דומה לזריקת מטבעות למזרקה.
בדרך כלל עשוי המנקי נקו מחרסינה או מקרמיקה, אך פסלים זולים מיוצרים מחומרים אחרים: פלסטיק, עץ, עיסת נייר או חרס.
מנקי נקו יקרים עשויים מירקן או מזהב.
המנקי נקו הנעים (שמופעלים על ידי סוללה) עשויים לרוב מפלסטיק.
אף על פי שמאמינים שמקור המנקי נקו הוא מסוף תקופת אדו (1603–1867), העדות הראשונה להופעתו היא משנות ה-70 של המאה ה-19, בתקופת המייג'י.
החתול מוזכר במאמר בעיתון ויש עדות כי במקדש באוסקה הפיצו מנקי נקו לבושים קימונו באותה תקופה.
לפי פרסומת מ-1902 היו המנקי נקו פופולריים בסוף המאה ה-19. אין מידע ודאי אחר על מקורו המדויק של המנקי נקו.
לפי האגדות, אחד מקיסרי יפן או מהסמוראים עבר יום אחד ליד חתול שנראה כאילו הוא מנופף לו.
האציל פירש את תנועת החתול כאות, והתקרב אליו.
אז הבחין שבמסלול המקורי שבו צעד הייתה מלכודת שהונחה עבורו.
מאז נחשבו החתולים לבעלי חיים נבונים ולרוחות מביאות מזל.
בבתים ובמקדשים יפניים רבים נמצאות דמויות של חתול שכפו מורמת כאילו הוא מנופף - ומכאן מקורו של המנקי נקו, שמכונה לפעמים "קאמי נקו" כינוי המתייחס לרוחו ("קאמי") של החתול.
לפי תאוריה אחת קשור מוצא המנקי נקו (או לפחות עליית הפופולריות שלו) לעליית משטר המייג'י.
המשטר החדש ניסה להפוך את החברה היפנית המסורתית למערבית יותר ואסר להשתמש בקמעות שמתארים יחסי מין, שהיו נפוצים עד אז והוצגו לראווה בבתי בושת.
בהיעדר הקמעות המסורתיים האלה תפס המנקי נקו את מקומם כתחליף כישוף, ותנועת היד שלו היא חיקוי לתנועתה של אישה מזמינה.
אחרים הבחינו בדמיון בין עמידת המנקי נקו לבין חתול הרוחץ את פניו.
לפי אמונה יפנית, חתול שרוחץ פנים מסמל שאורח עתיד להגיע בקרוב.
אמונה זו קשורה אולי לפתגם סיני קדום שקובע שאם חתול רוחץ את פניו, ירד גשם.
ייתכן שמתוך כך התבססה אמונה שדמות של חתול שרוחץ את פניו תביא לקוחות.
בימינו נפוץ המנקי נקו מאוד גם בארצות הברית, מסיבה לא ברורה.
הם מוכרים בארצות הברית לפחות מ-1963, אז כתבה עליהם פטרישה דייל-גרין את הספר "כת החתול".
המנקי נקו אהוב גם בצ'יינהטאון של ימינו בניו יורק ובסן פרנסיסקו, שם מוכרים מגוון חתולים, בעיקר לתיירים.
מנקי נקו הוא נושאן של מספר אגדות.
הנה שלוש מהידועות ביותר, המסבירות את מקורו:
חתול המקדש: לפי הסיפור, אדון פאודלי עשיר תפס מחסה מתחת לעץ ליד מקדש שינטו במערב טוקיו במהלך סופת רעמים.
הוא ראה את החתול של נזיר מהמקדש מזמין אותו ועקב אחריו.
לאחר רגע פגע ברק בעץ.
העשיר התחבר עם הנזיר העני והמקדש החל לשגשג.
כשמת החתול, מספרת האגדה, נבנה לכבודו המנקי נקו הראשון.
היצאנית: זונת צמרת בשם אוּסוּגוּמוׁ ממזרח טוקיו גידלה חתול ואהבה אותו מאוד.
לילה אחד החל החתול למשוך בקימונו שלה, והתמיד בכך ויהי מה.
בעלי בית הבושת ראה זאת, האמין שהחתול מכושף וכרת את ראשו.
אז עופף ראשו של החתול אל התקרה, והרג שם נחש שהיה מוכן להכיש.
אוסוגומו הייתה מדוכאת ממותו של החתול.
כדי לעודד אותה הכין לה אחד מלקוחותיה מתנה: פסל עץ בדמות החתול, ודמות זו נעשתה פופולרית כמנקי נקו.
הזקנה: אישה זקנה שחיה באימאדו (מזרח טוקיו) נאלצה למכור את החתול שלה כי הייתה ענייה מאוד.
זמן קצר לאחר מכן הופיע החתול בחלומה ואמר לה לפסל את דמותו בחומר.
היא עשתה כן, ומכרה את הפסל אחרי זמן קצר.
אז הכינה פסלים נוספים ומכרה גם אותם.
הם היו לפופולריים מאוד והיא התעשרה.
למנקי נקו נוכחות ניכרת בתרבות הפופולרית, ודמויות ודימויים רבים נוצרו בהשראתו:
שמה של הלו קיטי, דמות מצוירת פופולרית ביפן, נובע מתרגום לקוי לאנגלית של השם היפני 招き猫 (מנקי נקו).
הפוקימון מיאו מבוסס על דמות המנקי נקו.
יש למיאו קובַּן על מצחו בו הוא משתמש כדי לבצע את המהלך המיוחד שלו.
המהלך נותן כסף למאמן של מיאו.
אלת השפע התאילנדית נאנג קוואק אימצה את מחוות ההזמנה של מנקי נקו.
בקמפיין של ארגון אוקראיני השתמשו בדמות המנקי נקו לקידום בחירות הוגנות
"החתולים הסמוראים" שומרים את הרובוט שלהם חבוי בתוך מנקי נקו ענק, המזכיר בודהה יושב.
הסופר ברוס סטרלינג כתב סיפור בשם "מנקי נקו", שבו תנוחת הכף של החתול היא סמל של תנועה סודית לסחר חליפין בבינה מלאכותית
באירוויזיון 2018 שנערך בליסבון, פורטוגל הזמרת נטע ברזילי שייצגה את ישראל השתמשה בעשרות חתולי מנקי כתפאורה לשירה Toy שלבסוף ניצח.
בדיג'ימון יש דיג'ימון בשם "מנקימון".
מנצ'קין הוא משחק קלפים הומוריסטי, שנוצר כפרודיה על משחקי תפקידים, ובפרט על שיטת המשחק של שחקנים המכונים "מנצ'קינים", המשחקים אך ורק כדי "לנצח" ולצבור נק"ן (נקודות ניסיון) כדי לעלות דרגות ולהיות העוצמתי מכולם.
המשחק תוכנן על ידי סטיב ג'קסון ואויר בידי ג'ון קובליק.
ב-2002 זכה בפרס המקוריות המסורתי של משחקי קלפים.
לאחר הצלחתו של המשחק המקורי, יצאו לאור גם מספר הרחבות.
אורכו של המשחק תלוי במספר המשתתפים ואורך בין שעה לשלוש שעות בערך.
כל שחקן מתחיל בדרגה הראשונה ללא גזע, כלומר בן אדם.
מטרת המשחק, בדומה למשחקי תפקידים אחרים, היא להתקדם בדרגות ולהגיע לבסוף לדרגה 10 באמצעות מגוון דרכים.
כל שחקן מתחיל בדרגה 1, ללא מקצוע וללא גזע ומקבל שמונה קלפים: ארבעה קלפי אוצר וארבעה קלפי דלת.
המשחק מתנהל בתורות, ובתחילת כל תור חייב שחקן לפתוח קלף דלת אחד ולהראות אותו לכולם.
אם מדובר במפלצת השחקן חייב להילחם בה חוץ מבמקרים יוצאי דופן (לדוגמה: שחקנים בדרגה 5 ומטה לא חייבים להילחם נגד "דרקון פלוטוניום" כי הוא לא רודף אחרי דמויות בדרגה 5 ומטה).
לכל מפלצת יש רמה מסוימת והשחקן מנצח אותה אם רמתו שלו ועוד סכום כל הבונוסים שמקנים לו התוספים שהוא נושא (רב-פעמיים וחד-פעמיים) גבוהה מרמת המפלצת.
השחקנים האחרים רשאים להתערב בקרב ולהוסיף למפלצת תוספים שיחזקו אותה (לדוגמה, קלף "חכם" מעלה את דרגת המפלצת ב-5 וקלף "עולל" מוריד אותה ב-5.) או להשתמש בקלפים שיחלישו את השחקן.
כמו כן רשאים שחקנים לעזור זה לזה בקרב בתמורה לאוצרות או קלפים שונים.
במידה והשחקן מנצח הוא עולה דרגה (או שתיים, בהתאם למפלצת) ועליו לשלוף מחפיסת קלפי האוצר מספר קלפים כמצוין על גבי קלף המפלצת ולוקח אותם לידו.
אם השחקן מפסיד בקרב עליו לבצע את ה"חדשות הרעות" המצוינות על גבי הקלף.
במצב ברור של הפסד יכול השחקן לנסות לברוח מהקרב על ידי הטלת קובייה.
במידה שבקובייה יצא 5 או 6 (אלא אם כן יש ברשות השחקן תוספים או יכולות המורות אחרת) השחקן הצליח לברוח ודבר לא קורה.
בשלושת המצבים קלף המפלצת מושלך לערימת הזרוקים ותורו של השחקן מסתיים לאחר הקרב או הבריחה.
במקרה שאין מפלצת בקלף הדלת שפתח השחקן, הוא לוקח אותו לידו, אלא אם מדובר במלכודת או קללה, במקרה זה השחקן מבצע את הכתוב בקלף.
לאחר מכן מגיע השלב השני של התור, אשר בו עומדות בפני השחקן מספר אפשרויות פעולה: האפשרות הראשונה, הוא יכול לבחור בקלף מפלצת מהיד שלו במטרה לזמן את המפלצת ולנסות להילחם בה (לטוב ולרע).
האפשרות השנייה, השחקן יכול "לחפש בחדר" בעבור שלל חבוי, משמע לשלוף קלף דלת הפוך ולצרף אותו ליד שלו (גם אם היד שלו ריקה מקלפים).
לאחר השלב השני רשאי השחקן למכור חפצים בשווי 1,000 פיסות זהב או קרדיטים כדי לעלות רמה, כלומר להשליכם לערימת הקלפים הזרוקים, אלא אם הוא ברמה 9, ממנה ניתן לעלות אל הדרגה העשירית הנחשקת רק על ידי הבסת מפלצת בקרב (למעט מספר מקרים מיוחדים אחרים).
בסיום השלב השני תורו של השחקן נגמר והתור עובר לשחקן הבא.
ברגע שאחד השחקנים מגיע לרמה 10 המשחק נגמר והוא מוכרז כמנצח.
השחקנים האחרים רשאים להמשיך לשחק כדי להשיג את המקום השני, השלישי וכן הלאה...
בתור שלאחר מות הדמות, הדמות "נוצרת" מחדש כשחקן בעל דרגה זהה לזו שמת איתה ושמונה קלפים (ארבעה קלפי דלת וארבעה קלפי אוצר), אך ללא מקצוע, גזע או חפצים.
משחק המנצ'קין מכיל מספר גדול של סוגי קלפים, שכל אחד מהם משמש לפעולה אחרת במשחק.
הקלפים מתחלקים לשתי קבוצות עיקריות: קלפי דלת וקלפי אוצר.
מפלצת - כל קלף מפלצת מורכב מכמה חלקים.
בראש הקלף מופיע רמת המפלצת שמיוצגת בערך מספרי.
מתחת לרמה, מופיע שמה של המפלצת.
בדרך כלל שמות המפלצות הם פרודיה על שמות מוכרים או מושגים מהעולם עליו מבוסס המשחק.
מתחת לשמה של המפלצת מופיע תיאור קטן שלה, לעיתים מלווה ביכולת מיוחדת שמעניקה לה בונוס מסוים בקרב, קובעת נגד מי היא תילחם או מצריכה לעשות פעולה מסוימת לפני הקרב.
במרכז הקלף מופיע איור של המפלצת.
מתחת לאיור יופיעו ה"חדשות הרעות", שקובעות מה השחקן צריך לעשות במידה והוא מפסיד.
בפינה הימנית למטה יופיע מספר קלפי האוצר שמי שמנצח את המפלצת צריך לשלוף מקופת קלפי האוצר.
במפלצות שרמתן גבוהה או שווה ל-15 יופיע בפינה השמאלית התחתונה כיתוב שאומר כי מי שמנצח מפלצת זו עולה שתי רמות ולא אחת.
קללה/מלכודת - קלפי הקללות והמלכודות הם קלפים שעל גבם מופיעה הוראה מסוימת, בדרך כלל לרעת השחקן, שעל השחקן שעליו מוטלת הקללה או המלכודת לבצע.
ניתן להיות מושפע מקלף כזה אם פתחת אחד בשלב הראשון של התור (פתיחת דלת) או אם שחקן אחר הטיל קללה/מלכודת (השתמש בהם) נגדך.
מלכודות יכולות להשפיע על השחקן באופן מיידי, כמו איבוד דרגה, או באופן מתמשך, כמו קבלת בונוס שלילי לשלושת הקרבות הבאים.
לאחר ביצוע ההוראה קלף המלכודת מושלך לערימת הזרוקים.
ניתן להטיל קללות על שחקנים אחרים אם השחקן שולף קלף קללה/מלכודת בשלב "חיפוש הצרות" או בשלב "בזוז את החדר" (ידוע גם בשם "חיפוש בחדר").
תוספים למפלצות - קלפי התוספים למפלצות יכולים להקנות למפלצות בונוס חיובי או שלילי לדרגת הקרב שלהן.
הבונוסים הללו נעים בין הפחתה של עד 10 רמות (אשר ניתן להשתמש בהם במהלך קרב במטרה להחליש את המפלצת בה אתה נלחם עד דרגה 1), או לחזק אותה על מנת להקשות על שחקן אחר שנלחם במפלצת.
מקצועות/גזעים - מקצועות וגזעים הם קלפים הנותנים למשתמש בהם יכולות, בונוסים ומוגבלויות מסוימים בהתאם למקצוע/גזע.
כמו כן מקצועות מעניקים רשות או איסור לשאת חפצים מסוימים.
בכל רגע נתון יכול שחקן להיות בעל מקצוע אחד, אלא אם כן בידו קלף "סופר מנצ'קין" למקצועות או "למחצה" לגזעים, שמאפשר לו להיות בעל שניים מהסוג המתואר.
אם שחקן שולף קלף מקצוע או גזע בתור קלף דלת פתוח ואין ברשותו מקצוע אחר, הוא חייב להשתמש בו.
אם יש ברשותו מקצוע אחר, השחקן יכול לבחור האם להחליף ביניהם, או להשליך את הקלף שפתח.
ארבעת המקצועות במשחק המנצ'קין המקורי הם אשף, נוכל, לוחם וכהן.
בהרחבה "תיקול כוהני" נוסף מקצוע הפייטן.
בהרחבה "De-Ranged" נוסף מקצוע הסייר, השחקן יכול להחליט בכל עת כי הוא אינו רוצה את המקצוע שלו ולזרוק את הקלף.
ארבעת הגזעים במשחק המנצ'קין המקורי הם אלף, גמד, בן מחצית וכמובן, בן אנוש - גזע זה הוא ברירת המחדל אם אין לשחקן קלף גזע.
בהרחבה "גרזן על טבעי" נוסף גזע האורקים.
בהרחבה "תיקול כוהני" נוסף גזע הננסים.
עוזרים - קלפי עוזרים הוכנסו למשחק ב"מנצ'קין בין כוכבים" וקיימים כרגע רק ב"מנצ'קין בין כוכבים" ב"סופר מנצ'קין", ובהרחבה הרביעית של מנצ'קין - "רכיבה בוהמית".
זהו שם כללי למגוון קלפי העוזרים ששמם משתנה מחבילת הרחבה אחת לשנייה (כמו משרתים ב"Munchkin Bites" או עוזרים ב"מנצ'קין בין כוכבים").
לכל עוזר יכולת משלו שעוזרת לשחקן אליו הוא מתלווה.
היכולות נעות החל מבונוסים שונים בקרב וכלה בתוספת ארבע ידיים לנשיאת חפצים.
בכל רגע נתון יכול כל שחקן להשתמש בעוזר אחד, אלא אם כן בידו קלף או יכולת הקובעת אחרת (למשל "כריזמה" בגרסת "סופר מנצ'קין").
יכולת המשותפת לכל העוזרים היא שברגע הפסד בקרב ניתן להקריב אותם במקום להפסיד.
אם שחקן פתח קלף עוזר כדלת פתוחה, ואין ברשותו קלף עוזר אחר על השולחן, הוא חייב להשתמש בו.
אם יש ברשותו עוזר אחר, עליו לבחור ביניהם ולהשליך את זה שאינו רוצה.
רמאות - קלף "רמאות" הוא קלף המאפשר לשחקן המשתמש בו לשחק בכל חפץ שהוא רוצה, גם אם אינו עומד בדרישות לשחק בו, כמו ידיים פנויות, מקצוע/גזע מתאים (למשל קלף שעליו נאמר "לגמדים בלבד") ועוד.
בכל משחק מנצ'קין מופיע קלף רמאות אחד לפחות (למעט "מנצ'קין בלנדר").
חיות רכיבה - נוסף בהרחבה הרביעית של מנצ'קין.
ישנן חיות שניתן לרכוב עליהן, הן נותנות תוספים ולחלקן יכולות נוספות כמו הטלת קובייה כדי לבטל קללות.
חיות הרכיבה המופיעות הן תרנגולת, צב, סוס, נשר, גרביל, דרקון, רפטור רכיבה, זאב, טיגריס וג'ו הגדול.
שונות - ישנם קלפי דלת חסרי קטגוריה המעניקים למשחק בהם בונוס חד פעמי, יתרון מסוים בקרב או יכולות מיוחדת.
חפצים - חפצים הם קלפי האוצר העיקריים והם מהווים חלק חשוב במשחק.
כל חפץ נותן לשחקן המשתמש בו בונוס מסוים, תוספת לדרגת הקרב, בונוס לבריחה, איבר נוסף ועוד.
קלף חפץ מוגדר כחפץ אם יש לו שם מוגדר, יכולת מסוימת וערך בפיסות זהב או קרדיטים (כל כיתוב הנוגע לתיאור ערך הקלף בפיסות זהב או בקרדיטים נחשב, אפילו הכיתוב "חסר ערך", לדוגמה, הקלף "סלע ענק" במהדורת המנצ'קין הראשונה הוא חפץ שערכו "חסר ערך".
רק היעדר כיתוב פוסל קלף אוצר מלהיחשב כחפץ).
חפצים מתחלקים לשתי קבוצות: חפצים לשימוש רב-פעמי וחפצים לשימוש חד-פעמי, כלומר רק למשך הקרב הספציפי בו החפץ משוחק.
לחלק מהחפצים הרב פעמים יש הגדרה ספציפית כמו שריון, כיסוי ראש, נעליים או כמות הידיים הפנויות הנחוצות כדי להשתמש בחפץ.
כל שחקן מתחיל כשהוא רשאי לשאת שריון גוף אחד, כיסוי ראש אחד, זוג נעליים אחד וחפץ או חפצים בשווי שתי ידיים (חפץ אחד הדורש שתי ידיים או שני חפצים שכל אחד מצריך יד אחת).
ישנם קלפים ויכולות המאפשרים לשחקן לשאת חפצים בשונה מהמצב ההתחלתי.
ברגע שחפץ בו השחקן משתמש מושמד, בין אם הוא רב או חד פעמי, הבונוס אותו הוא מקנה לשחקן מפסיק.
תוספים לחפצים - תוספים לחפצים הם קלפים שניתן לשחק בהם רק בצירוף לחפץ.
התוספים מעניקים לחפץ אליו הם מוצמדים יכולת נוספת, בדרך כלל הגדלת בונוס הקרב שהם נותנים.
ברגע שהחפץ אליו התוסף מוצמד מושמד, גם התוסף מושמד איתו.
עלה דרגה - קלפי עלה דרגה הם קלפים נפוצים יחסית, והם מאפשרים לשחקן המשחק בהם לעלות דרגה באופן מיידי.
לעיתים קלפי עלה דרגה תלויים בתנאי מסוים שעל השחקן המשחק בהם לבצע במטרה לעלות דרגה ולפעמים משמשים לעוד משהו (לדוגמה: קלף "מעשה אקראי של נדיבות" ניתן לשחק על שחקן אחר).
לא ניתן להשתמש בקלף כזה כדי לעלות מדרגה 9 ל-10.
באנגלית יצאו למנצ'קין תשע הרחבות שונות, ממסופרות מ-2 עד 10. מתוכן השלוש הראשונות תורגמו לעברית.
המשחק ראה אור בשנת 2002 והוא משחק המנצ'קין העצמאי (בניגוד לחבילת הרחבה) השני בסדרה.
המשחק ממקם את השחקנים בחלל, ובדומה למשחק המקורי, השחקנים נלחמים במפלצות, שבגרסה זו הן מבוססות על סרטי מדע בדיוני כמו "מלחמת הכוכבים" ו"מסע בין כוכבים".
למשחק יצאה ההרחבה "מנצ'קין בין כוכבים 2 - מלחמת המחופשים".
המשחק תורגם לעברית, עם הרחבתו, בסוף 2012.
אחד המשחקים המצליחים בסדרה, אשר משוחק בבית רדוף כביכול.
המשחק הוא פרודיה על שיטת המשחק "עולם החשכה" World of Darkness.
ההרחבה הרביעית למנצ'קין המתרחשת בעיר מלאה בנבלים, שתפקידם של השחקנים, בתור גיבורי-על, להביס.
המשחק מהווה פרודיה על תעשיית גיבורי העל, כולל חוברות הקומיקס, הסרטים, הסדרות והמוצרים הנלווים.
גם כאן חוקיו של המשחק זהים לחוקי המשחק המקורי וניתן לשחק בו לבד, או בערבוב עם חבילות נוספות.
למשחק יצאה ההרחבה "סופר מנצ'קין (מנצ'קין על) 2 - גלימה לכל צרה".
משחק מנצ'קין שעוסק בנינג'ות ומהווה פרודיה על סרטי אמנויות לחימה מזרחיות.
בין המקצועות במשחק: נינג'ה, נזיר ויאקוזה.
משחק מנצ'קין שמבוסס על הנושא של סרטי ריגול, וכמו כן גם על סדרות כגון משימה בלתי-אפשרית.
משחק מנצ'קין שמבוסס על הספרים של קונאן, ובו תוכלו לשחק את קונאן ושאר חבריו.
המשחק ראה אור בשנת 2002 והוא משחק המנצ'קין העצמאי (בניגוד לחבילת הרחבה) השמיני בסדרה.
המשחק ממקם את השחקנים בחלל עם עוד דברי קושי, ובדומה למשחק המקורי, השחקנים נלחמים במפלצות, שבגרסה זו הן מבוססות על סרטי מדע בדיוני כמו "מלחמת הכוכבים" ו"מסע בין כוכבים" ועוד חלליות וחייזרים שאינם בסרטים.
המשחק תורגם לעברית בסוף 2013.
המשחקים הבאים בסדרת מנצ'קין תורגמו לעברית:
מנצ'קין 2 - גרזן על-טבעי.
מנצ'קין 3 - תיקול כוהני.
מנצ'קין 4 - רכיבה בוהמית.
מנצ'קין בין כוכבים (Star Munchkin).
מנצ'קין בין כוכבים 2 - מלחמת המחופשים.
במקור התרגום לעברית בוצע על ידי חברת כוכבי-כסף, בפברואר 2012 הזכויות על התרגום עברו לחברת הקוביה.
כל תרגום לעברית כולל גם שני קלפים חדשים וייחודיים להוצאה העברית.
מנקב, הקרוי בלשון הדיבור גם מחורר, הוא מכשיר המשמש לעשיית חורים בדפים, כדי לאפשר את תיוקם בעוקדן (קלסר).
המרכיב העיקרי במחורר הוא שני גלילי מתכת חדים, שהפעלתם נעשית באמצעות הפעלת לחץ על המנוף שבמנקב.
פטנט על המצאת המנקב נרשם בגרמניה ב-14 בנובמבר 1886.
מנקבים נבדלים זה מזה במספר הדפים שביכולתם לנקב בבת אחת.
המנקב הנפוץ, הנמצא בשימוש ביתי ומשרדי, מסוגל לנקב כשבעה דפים בבת אחת.
מנקבים גדולים יותר מאפשרים ניקוב של עשרות דפים בבת אחת (למנקבים אלה מנוף גדול יותר).
המנקב הנפוץ משמש לניקוב שני חורים, במרחק קבוע זה מזה, המתאים למבנה של העוקדנים הנפוצים.
קיימים גם מנקבים המנקבים שלושה חורים בבת אחת, ומתאימים לעוקדנים במבנה זה.
עיגולי הנייר הנוצרים כשאריות מפעולת המנקב מצטברים בתא שנועד לכך בתחתית המנקב.
לעיתים משמש המנקב דווקא לשם יצירת עיגולי נייר צבעוניים כאלה, הקרויים "קונפטי".
מנקה ארובות הוא אדם אשר עוסק בניקוי ובבדיקת הבטיחות של ארובות ופתחי אוורור.
הצורך בניקוי ובדיקת ארובות מתעורר על מנת למנוע שרפות או הצטברות גזים רעילים.
דבר זה במיוחד חשוב בניקוי אחים פתוחים (המחומם באמצעות דלק) ומערכות חימום מרכזי העושות שימוש בעץ, בהם קיים סיכון להיווצרות פיח ולשרפה.
גם חסימה חלקית או מלאה של הארובה (על ידי עלים, למשל), עשויה לגרום להצטברות גזים.
מקצוע ניקוי הארובות מזוהה יותר מכל עם המהפכה התעשייתית.
המקצוע נהנה מצמיחה בעידן זה, עם בניית ארובות גדולות מספיק לכניסת אדם לתוכן; ועם העיור ובניית בתי האבן.
עם זאת, כבר בתקופות קדומות יותר היו מנקי ארובות.
במאות ה-15 וה-16 היה רווח סגנון בניית בתים גבנוניים בצורת מדרגות, אשר הקלו על מנקה הארובות להגיע אל הארובה.
קיימות מסורות באירופה באשר למנקי ארובות.
בבריטניה נהוג להזמין מנקה ארובות בשכר שילחץ את ידי החתן והכלה בחתונות, שכן הוא נחשב כמביא מזל טוב.
מנקה ארובות מביא מזל הופיע גם ביצירות בדיוניות: ב"מרי פופינס" פוגשים הילדים מנקה ארובות אשר מסייע להם (ובסרט "מרי פופינס" הוא אף פוצח בריקוד על גגות העיר).
עם המעבר להסקה באמצעות דלק והתפתחות הטכנולוגיה, הולך מקצוע זה ונעלם.
מֵנְקַלִינַן (או β בעגלון) הוא הכוכב השני בבהירותו בקבוצת הכוכבים עגלון ואחד הכוכבים הבהירים בשמים.
בעבר היה זה הכוכב הבהיר השלישי בקבוצה אחרי אל-נאת', שנקרא אז γ בעגלון, אך הפך ל-β בשור והותיר את מנקלינן במקום השני.
למעשה זו מערכת של שלושה כוכבים, שבה שניים מהם מקיפים זה את זה במישור המתלכד עם קו הראייה מכדור הארץ כך שפעמיים בכל הקפה אחד משני הכוכבים מסתיר חלקית את השני וכתוצאה מכך הבהירות נראית הכוללת של המערכת משתנה.
המערכת מזכירה את זו של אלגול, אך שם השינוי ניכר יותר וניתן להבחין בו בעין וללא ציוד מדידה, בעוד שהשינוי בבהירותו של מנקלינן כמעט שאינו מורגש.
שמו של הכוכב נגזר מערבית - منكب ذي العنان (מַנְכִּבּ ד'י אל-עִנאן) שפרושו "הכתף של מחזיק המושכות" (כלומר כתף העגלון), בהתאמה למיקומו בקבוצת הכוכבים.
הקו המחבר את מנקלינן וכוכב הצפון (ועובר בקרוב גם דרך δ בעגלון ו-θ בעגלון) חוצה את גלגל המזלות בנקודת ההיפוך הקייצית שבקבוצת תאומים.
המשך הקו עובר סמוך מאוד לביטלג'וז כך שקל לזהות את מנקלינן באמצעות קו המחבר את ביטלג'וז עם כוכב הצפון.
מערכת מנקלינן נמצאת במרחק כ-82 שנות אור ובהירותה הכוללת מדרגה 1.90. היא מורכבת מזוג תת-ענקים כמעט זהים המקיפים זה את זה במרחק פחות מעשירית יחידה אסטרונומית ובזמן הקפה של 3 ימים ו-23 שעות, ומננס אדום עמום מאוד המקיף את זוג תת-הענקים במרחק 330 יחידות אסטרונומיות.
מאפייני מנקלינן A ומנקלינן B
מנקלינן A ומנקלינן B הם שני תת-ענקים כמעט זהים מסוג ספקטרלי A2. מסתו של כל אחד מהם כ-2.3 מסות שמש, רדיוסם כ-2.6 רדיוסי שמש וטמפרטורת פני השטח של שניהם היא כ-9,200 קלווין.
הכוכבים דומים בסוגם לסיריוס ולוגה, אך בשלב התפתחות מעט מתקדם יותר ונראה שהם בשלבי סיום היתוך המימן בליבתם ובתהליך של התנפחות והתקררות שיהפוך אותם לענקים אדומים.
כתוצאה מהטמפרטורה הגבוהה ורדיוסם הגדול ביחס לשמש, עוצמת ההארה של כל אחד מהם קרובה לפי 50 מעוצמת ההארה השמשית.
בשל קרבתם הרבה, כוחות הכבידה ההדדיים ביניהם מעוותים את צורתם מכדור לאליפסואיד.
מישור ההקפה של הזוג כמעט מתלכד עם קו הראיה מכדור־הארץ כך שבכל 47.5 שעות, מסתיר אחד הכוכבים כרבע מפניו של השני וגורם לירידה קטנה של כעשירית דרגת בהירות בבהירות הכוללת של המערכת.
מנקלינן C הוא ננס אדום בעל מסה של כחמישית מסת שמש ורדיוסו כשישית מרדיוס מהשמש, עוצמת הארתו כאלפית ממנה ובהירותו הנראית מדרגה 14.
מַנקָלָה היא משפחה של משחקי לוח בעלי ידיעה שלמה המשוחקים היום בעיקר באפריקה, מהמשחקים העתיקים ביותר שעדיין משוחקים בעולם.
כלי המשחק הם לוח צר וארוך בעל גומות ומספר רב של חרוזים הנחים בתוך גומות אלו.
בעולם המערבי ידועים בעיקר המשחקים קלהה ואווור.
משחקים נוספים הם קנגקק, אוווסו, אוני טגלולקה, באו, סונגקה ויגיסורו.
השם "מנקלה" נגזר מהמילה הערבית "נקל" , שפירושה להעביר.
המשחקים ידועים גם בשמות "זריעה" ו"ספור ולכוד".
הראיה המוקדמת ביותר למשחק נמצאה בחפירה ארכאולוגית מצפון לעיר גדרה בישראל, שם נמצא לוח חרס בבית רומאי, המתוארך למאה ה-3. ראיות נוספות עם לוח חרס ומספר חלקי אבנים נתגלו במרוקו, אריתריאה ובאתיופיה.
ארכאולוגים מתארכים פריטים אלה למאות השישית והשביעית.
חלקי המשחק כוללים לוח שנבנה מחומרים שונים עם סדרת שקעים המסודרים בשורות, בדרך כלל בשתים או ארבע שורות.
חלק מהמשחקים משוחקים בשקעים שנחפרו באדמה או סותתו באבן.
לפעמים יש גם שקעים גדולים בצד של כל שחקן לשמירת הכדורים.
תצורות הלוח שונה ממשחק למשחק ויש משחקים עם כמה תצורות לוח.
ה"זרעים" יכולים להיות זרעים, קטניות, אבנים, גולות או כל דבר שנוח להעביר משקע לשקע.
משחקי מנקלה חולקים תהליך משחק דומה.
השחקנים מתחילים בפיזור מספר מסוים (לרוב ארבעה או שישה) של "זרעים" בכל השקעים בלוח.
השחקנים יכולים לספור את הזרעים כדי לתכנן את מהלכם.
כל שחקן בתורו אוסף את הזרעים מאחד השקעים ומעביר אותם לאחד הבורות הבאים ברצף.
למרות שכללי המשחק שונים מאוד ממשחק למשחק, כללים אלה משותפים לכל המשחקים.
במשחקים עם שתי שורות, בדרך כלל כל שחקן שולט על צד אחד ומנסה לבצע מהלכים לצד השני.
במשחקים עם ארבע שורות, כל שחקן שולט בשורה פנימית ובשורה חיצונית והזרעים יישארו בשורות אלו אלא אם השחקן השני לכד אותם.
השחקנים בוחרים בתחילת תורם את השקע שממנו הזרעים יילקחו לזריעה.
בחלק מהמשחקים השחקנים יכולים לבחור רק שקעים בצד שלהם עם מספר מינימום של זרעים.
הזרעים נזרעים אחד-אחרי-השני בשקעים הבאים.
בחלק מהמשחקים כל החלקים נלקחים מהשקע האחרון שנזרע בתור.
בחלק מהמשחקים יש שקע שסיום בו מזכה בתור נוסף.
כתלות בשקע האחרון שנזרע, שחקן יכול "ללכוד" את הזרעים בשקע.
בדרך כלל, השחקן נדרש לגמור את הזריעה בשקע עם מספר מסוים של זרעים, סיום עם זרעים בתצורה מסוימת לאורך הלוח, או סיום בשקע ריק סמוך לשקע של השחקן המתחרה המכיל אחד או יותר זרעים.
עוד דרך נפוצה ללכידה היא ללכוד את השקעים שהגיעו למספר זרעים מסוים.
יש גם כמה משחקים שאפשר ללכוד בהם גם שקעים ובסיום המשחק הזרעים בשקעים אלו נלכדים על ידי לוכד השקע.
המטרה במשחקי מנקלה היא ללכוד יותר זרעים מהמתחרה.
לפעמים השחקן מנסה להשאיר את המתחרה בלי אפשרות למהלך חוקי או לגרום למתחרה לרוקן את השורה שלו.
תכנון מראש של המהלכים הבאים וציפיית תגובת היריב הוא חיוני לניצחון במשחק.
הרב מנצור בן שמעון (ה'תרע"ב, 1912 – ב' בשבט ה'תשנ"ח, 29 בינואר 1998) היה רב ומקובל, מרבני ישיבת פורת יוסף.
נולד בצפת, בנם של יעל והרב יעקב בן שמעון.
הוא נינו של הרב מסעוד חי בן שמעון בנו של הצוף דב"ש.
בהיותו בן שלוש התייתם מאביו וגדל אצל דודו הרב אהרן בן שמעון.
למד בישיבת תפארת ישראל בחיפה, ואחריה בישיבת פורת יוסף.
נישא ליפה בת הרב ניסים עיני .
בשנת תרצ"ה (1935), בהיותו בן עשרים ושתיים, התמנה לכהן כר"מ בישיבת פורת יוסף, וכיהן בתפקידו עשרות שנים.
למד בחברותא עם מחותנו המקובל הרב אפרים הכהן.
בשנת תשל"ז (1977) הוענק לו תואר יקיר ירושלים.
בשנת תשנ"ב עבר להתגורר בבני ברק ליד ילדיו
נפטר בב' שבט תשנ"ח ונטמן בחלקת הרבנים בהר המנוחות.
"זאת מצבת קבורת נר"ן של עבדך בן אמתך מנצור בן יעל למשפחת בן שמעון.
על שמו ישיבת "אור אליצור", בראשה עומד בנו הרב מסעוד בן שמעון.
כמו כן על שמו רחובות בבני ברק ובאשקלון.
יעל – אשת הרב שלום כהן – שהיה ראש ישיבת פורת יוסף ונשיא מועצת חכמי התורה
הרב שלמה בן שמעון – היה רב שכונת גני טל בבני ברק וחבר בית הדין הגדול, נפטר בשנת תשפ"ה.
הרב ניסים בן שמעון – לשעבר ראב"ד תל אביב יפו וכיום אב"ד בבית דין פרטי בבני ברק.
הרב מרדכי בן שמעון - רב ומקובל (נפטר בשנת תשנ"ד, בגיל 46)
הרב מסעוד בן שמעון – ראש ישיבת אור אליצור, והרב הראשי הספרדי של העיר בני ברק ושכונת רמת אלחנן
שמן המאור (7 כרכים) - על כל חלקי פרד"ס התורה
מנקיניים (שם מדעי: Pipridae) היא משפחת ציפורי שיר, החיים ביערות דרום ומרכז אמריקה.
הם עופות קטנים בדרך כלל באורך 7-15 ס"מ בממוצע, הם בעלי זנבות קצרים, כנפיים רחבות וראשים גדולים ובעלי "כיפה" גדולה ומקושטת וכן הפנים.
חלק מהמינים יודעים לבצע להטוטים לפני הנקבות בעת החיזור, כמו לרקד על הענפים ולעוף בהיפוכים.
בנוסף הם בעלי כישרון מוזיקלי גדול והם יודעים לסלסל ולזמר לנקבות.
הזכרים אינם דואגים לנקבות ולביצים לאחר ההזדווגות.
סוג ומין יחיד מנקין לבן-ציצה (Dixiphia pipra)
מנקין (Pipra) - בו 3 מינים, ביניהם מנקין זנב-תיל
Ceratopipra - בו 5 מינים, ביניהם מנקין אדום-כיפה ומנקין זהוב-ראש
Lepidothrix - בו 8 מינים, ביניהם מנקין כחול-כיפה
Chiroxiphia - בו 5 מינים ביניהם מנקין ארוך-זנב ומנקין כחול
סוג ומין יחיד מנקין זנב-סיכה (Ilicura militaris)
סוג ומין יחיד מנקין זהוב-כנף (Masius chrysopterus)
Manacus - בו 4 מינים ביניהם מנקין זהוב-צוואר ומנקין לבן-זקן
Machaeropterus - בו 3 מינים ביניהם מנקין אדום-מצח
סוג ומין יחיד מנקין ירוק (Cryptopipo holochlora)
מנקיאלה (באורדו: مانكياله) הוא כפר במחוז פנג'אב, פקיסטן, ליד העיר רוואלפינדי, הידוע בשל הסטופה הבודהיסטית שלו.
הוא נמצא ליד מבצר רוואט ובמרחק של 50 ק"מ מאסלאמאבאד.
נאמר שהשם מנקיאלה נבחר על ידי ראג'ה מאן או מאניק.
סטופת מנקיאלה היא סטופה ממלכת גנדהארה שנבנתה על מנת להנציח את המקום שבו, על פי האגדה, בודהה הקריב חלק מגופו כדי להאכיל שבעה גורי נמר רעבים.
הוא נבנה בתקופת שלטונו של קנישקה (128 - 151 לספירה).
מאונטסטוארט אלפינסטון, השליח הבריטי הראשון לאפגניסטן נתקל בסטופה זאת במקרה בשנת 1808 לספירה, וכתב תיאור מפורט בספר הזיכרונות שלו "ממלכת קאובול" (1815).
על פי כתובת אבן, הסטופה שוחזרה בשנת 1891 על ידי גדוד של צבא הודו הבריטית.
כל שרידי הסטופה, שנמצאים כרגע במוזיאון הבריטי, נמצאו על ידי ז'אן-בפטיסט ונטורה בשנת 1830 בין 10 ל-20 מטרים מתחת לחלק העליון של הכיפה.
הם היו בשלב אחד בבעלות ג'יימס פרינספ, סוחר העתיקות המפורסם.
בפתח הסטופה פעור חור כתוצאה מחפירות שנעשו על ידי ציידי שרידים בעבר.
עכשיו יש מחסום סביבו מטעמי בטיחות.
"מנצנץ כוכב קטן" או "בין שמים לענן" הוא שיר ערש אנגלי שחיברה המשוררת ג'יין טיילור בשנת 1806.
לחן השיר מבוסס על שיר ילדים צרפתי משנת 1761 בשם "Ah!
אני אומר לך, אמא"), אשר שימש גם בשירים אחרים, כמו "Baa, Baa, Black Sheep" ושיר האלפבית האנגלי.
הלחן עובד על ידי המלחין וולפגנג אמדאוס מוצרט ב-12 גרסאות שונות, כאשר מוצארט שהה בפריז.
השיר תורגם לשפות רבות, ובהן עברית.
השיר הופיע לראשונה באוסף שירים של ג'יין טיילור ואחותה בשם "שירים לחדר התינוקות" (Rhymes for the Nursery), תחת הכותרת "הכוכב" (The Star).
באינדקס שירי הפולק של רוד (Roud Folk Song Index), הוא מופיע תחת האינדקס 7666.
המשורר יהונתן גפן תרגם את השיר לעברית וכלל אותו בספרו לילדים הכבש השישה עשר.
לשיר חמישה בתים, אם כי רק השניים הראשונים מוכרים.
השיר מבוצע בדרך כלל בסולם דו מז'ור.
תרגום יהונתן גפן (בתוך "הכבש השישה עשר")תרגום מילוליאנגליתנצנץ, נצנץ, כוכב קטן,
לצאת זהוב מתוך ענן –
עד בוא השמש עם היום.
אל תתחבא מעל ענן –
נצנץ, נצנץ, כוכב קטן.נצנץ, נצנץ, כוכב קטן,
כמה שאני תוהה היכן אתה!
כשהיא לא מאירה דבר מלמעלה,
אז אתה מראה את אורך הקטן,
מודה לך על הבהוביך הקטנים.
הוא לא יכול היה לראות לאן ללכת,
אם לא היית מנצנץ כך.
ולעיתים קרובות מציץ דרך וילוני.
על כך שאתה לעולם לא עוצם את עינך
בעוד ההבהוב הקטן והבהיר שלך
למרות שאני לא יודע/ת מה אתה,
מנקין ארוך-זנב (שם מדעי: Chiroxiphia linearis) הוא מין של ציפור ממשפחת המנקיניים, מיערות הגשם במרכז אמריקה.
אורכו של המנקין עד 10 ס"מ ומשקלו 18 גרם בממוצע.
הוא בעל צבעים שחורים עם כנפיים כחולות וכיפה ורגליים אדומים.
הזנב בעל 2 אברות ארוכות ודקות העוזרות לזכר להרשים את הנקבה.
הנקבות והצעירים חיוורים יותר וצבעם ירוק זית.
המנקין דומה מאוד למינים אחרים מהסוג Chiroxiphia.
הזכרים מבצעים ריקוד חיזור מורכב הכולל 2 מחזרים - מבצע ומתלמד המושכים יחדיו נקבה ומלהטטים זה מול זה באוויר ואחד מול השני במטרה למשוך אותה.
ואולם רק הזכר המבצע יכול להזדווג עם הנקבה בסוף הריקוד.
המתלמד צריך לחכות שמורו ימות או יסתלק לפני שיוכל בעצמו להזדווג עם נקבות.
זהו מין פוליגמי והנקבות מסתדרות בבניית הקן והטיפול בצאצאים ללא עזרת הזכרים.
מנקין כחול (שם מדעי: Chiroxiphia caudata) הוא מין של ציפור ממשפחת המנקיניים, מיערות הגשם בדרום אמריקה.
היא מצויה בדרום מזרח ברזיל, צפון ארגנטינה ופרגוואי.
אורכו של המנקין 14-15 ס"מ והזכרים בעלי גוף כחול, כנפיים כחולות כהות, ראש גדול ושחור עם כיפה כתומה ומקור שחור קצר וזנב מוארך מעט בצבע כחול עם קצוות שחורים.
הנקבות לעומת הזכרים ירוקות כמעט לגמרי ובעלי ראש גדול, עין שחורה ומקור לבן.
המנקינים חיים ביערות הגשם בין הענפים ומחפשים חרקים ופירות.
הזכרים מתרבים על ידי קריאה בקבוצה לנקבה ואז מרקדים יחדיו כקבוצה לפניה.
אם הריקוד הצליח, הפרט הבכיר ביותר מזדווג איתה והשאר לא מרוויחים מכך כלום עד שהזכר הבכיר מת, נחלש או נעלם.
אליפות הפורמולה 1 נחשבת לקטגוריה הבכירה במרוצי מכוניות גלגל-פתוח על פי ההגדרות של הפדרציה הבינלאומית לרכב (FIA).
קטגוריית הפורמולה 1 נוסדה באופן רשמי בשנת 1946, אך האליפות יצאה לדרכה רק ארבע שנים מאוחר יותר, בשנת 1950. ג'וזפה פארינה היה המנצח הראשון של מרוץ גרנד פרי, כשניצח את מרוץ הבכורה שנערך במסלול סילברסטון, בריטניה.
במהלך השנים לקחו חלק במרוצים 781 נהגים, 115 מתוכם השיגו לפחות ניצחון אחד.
לואיס המילטון ניצח 105 מרוצים ומחזיק בשיא הניצחונות לנהג.
המרוץ הראשון שניצח המילטון היה גרנד פרי קנדה בעונת 2007. את הניצחון האחרון השיג בגרנד פרי בבלגיה בעונת 2024. ריקארדו פטרזה מחזיק בפער הגדול ביותר בין שני ניצחונות.
הוא ניצח את גרנד פרי דרום אפריקה בעונת 1983 וחיכה יותר משש וחצי שנים עד שהשיג את הניצחון הבא בגרנד פרי סן מרינו בעונת 1990. סבסטיאן פטל מחזיק בשיא הניצחונות הרצופים עם תשעה ניצחונות שהושגו במהלך עונת 2013. מקס ורסטאפן הוא המנצח הצעיר ביותר בתולדות האליפות.
הוא ניצח את גרנד פרי ספרד בשנת 2016 כשהוא בן 18 שנים ו-227 ימים.
לואיג'י פגיולי הוא המנצח המבוגר ביותר.
הוא ניצח את גרנד פרי צרפת בשנת 1951 כשהוא בן 53 שנים ו-22 ימים.
כל הנתונים מעודכנים לגרנד פרי אבו דאבי - עונת 2025
+Keyנהגים שעדיין פעיליםמודגשנהגים שזכו באליפות
מנקין זהוב-צוואר (שם מדעי: Manacus vitellinus) הוא מין של ציפור ממשפחת המנקיניים אשר חיה ביערות הגשם הטרופיים והסובטרופיים של צפון אמריקה הדרומית בין קולומביה לפנמה.
תפוצתו ביערות נמוכים שופעי שיחים למורדות הרי האנדים.
מין זה נחקר לראשונה בידי החוקר ג'ון גולד ב-1843.
המנקין הוא עוף קטן באורך 11 ס"מ ומשקל 17.1 גרם בנקבות ו-19.3 גרם בזכרים.
הזכר בעל נוצות בצבע אפור-זית עם כתפיים וחלק עליון של הכנפיים שחורים וחזה ועורף צהובים עד הפנים.
הכיפה והחלק העליון של הראש שחור והמקור קטן וכהה.
המנקין מושך נקבות בידי נוצותיו המרשימות וזקירת נוצות הסנטר הגדולות שלו.
כמו כן הוא קורא קריאות נעימות ומבצע ריקוד על הענפים במטרה למשוך את הנקבות הפשוטות ודהויות יותר.
בניגוד להרבה ציפורי שיר, המנקין עוזב את בת זוגו לאחר ההזדווגות ומחפש נקבה אחרת בלי לעזור לגוזלים.
המנקין ניזון ביער השופע מפירות ומחרקים.
מנקין אדום-כיפה (שם מדעי: Ceratopipra mentalis) הוא מין של ציפור ממשפחת המנקיניים אשר חיה ביערות הגשם הטרופיים עד גובה 900 מ' של אמריקה המרכזית והדרומית במדינות: בליז, קולומביה, קוסטה ריקה, אקוודור, גואטמלה, הונדורס, מקסיקו, ניקרגואה, פרו ופנמה.
המנקין מגיע לאורך 10 ס"מ ולמשקל 14 גרם בממוצע כשהזכרים כבדים מהנקבות.
המנקין הזכר בעל נוצות שחורות, ראש בעל כיפה אדומה ומקור קצר וחום.
הסנטר לבן והירכיים והרגליים צהובות עם אצבעות חומות.
הנקבה לעומת הזכר צבועה בירוק-זית חיוור אשר נועד להסוות אותה בעודה מקננת על ביצים ושומרת על הגוזלים.
הנקבה של מין זה יכולה לבלבל עם מיני מנקינים דומים מהאזור.
המנקין הוא עוף קטן פרוגיבור אשר לפי מחקר שבוצע בקוסטה ריקה מפיץ מעל 70 זני פירות שונים והוא מגוון בחרקים.
המנקין הזכר ידוע בהליכת הירח המוזרה שהוא מכין מעל הענפים כדי למשוך את הנקבות, תוך שהוא קורא לנקבות תוך כדי.
לאחר ההזדווגות הנקבה פורשת לקנן והזכר לא עוזר לה לגדל את הגוזלים.
מנקה הוא עובד אשר בתים או מבני תעשייה ומסחר.
עובדי ניקיון עשויים להתמחות בניקוי חפצים או מקומות מסוימים, כגון, מנקה ארובות ומנקה חלונות .
לעיתים רבות עובדי הניקיון עובדים בשעות הערב או הלילה, לאחר שכל יתר האנשים שבדרך כלל עובדים באותו החלל אינם בסביבה.
עובדי ניקיון רבים עוסקים בניקוי משרדים בלילה או בתים בעת שבעליהם נמצאים בעבודה.
ניקוי רצפות הוא בין הפעולות המרכזיות בניקוי מבנים.
תעשיית הניקוי גדולה למדי בעיקר משום שהתמחויות בסוגים שונים של ניקוי נחוצות בפעמים רבות.
סוגי ההתמחויות השונים כוללים ניקוי שטיחים, ניקוי חלונות, ניקוי כלי רכב, ניקוי שירותים, ועוד.
חלק גדול מהאנשים שעוסקים בניקוי עוסקים בפועל בניקיון של דירות/בתים.
רוב עובדי הניקיון שעוסקים בניקוי דירות/בתים ידועים במיוחד בשל היכולת שלהם לשים לב לפרטים, אך לרוב, משום שישנם אנשים רבים במיוחד שעוסקים בכך, אין ערובה למצוא עובדי ניקיון אמינים שעובדים ביעילות.
העלות של סוג זה של שירות תלוי בביקוש לשירות ובמספר ספקי השירות שקיימים.
במדינות כמו הודו, סין, והפיליפינים, שם שיעורי המועסקים נמוך למדי, אנשים רבים יכולים להרשות לעצמם לשכור מנקה/משרת במשרה מלאה.
להלן מספר פריטים המשמשים עובדי ניקיון:
מנקין זנב-תיל (שם מדעי: Manacus vitellinus) הוא מין של ציפור ממשפחת המנקיניים החיה ביערות הגשם הטרופיים וסביבות ביצות טרופיות באמריקה הדרומית.
הוא חי במערבה של אמזוניה מצפון פרו, מזרח אקוודור וקולומביה ודרום-מערב ונצואלה מרכס האנדים, דרך מישורי האורינוקו ועד לחופים.
כמו כן הוא מצוי בצפון ברזיל הטרופית.
מנקין זה מגיע לאורך של 11 סנטימטרים ולמשקל של 14 גרם בלבד.
הם בעלי פנים, חזה ובטן צהובים עזים, נוצות גב וכנפיים שחורות, הראש והעורף אדומים והמקור אפור וקצר.
הזנב שחור, מפוצל ופונה כלפי מעלה.
הנקבות בעלות נוצות ירוקות-כהות עם בטן בהירה יותר ורגליים שחורות.
המנקינים נוהגים לחזר אחרי הנקבות תוך ריקודים על ענפים מיוחדים ביער בזירות חיזור מיוחדות, בהם מתאספים זכרים ורוקדים לפני הנקבות.
הזכרים משתמשים בזנבם הזקור כדי למשוך את הנקבה ולעיתים אף מדגדגים אותה בעזרתו כדי להרשים אותה.
מזונם הוא מפירות רכים, גרגרים וחרקים שהם תופסים בתעופה.
הם אינם נמצאים בסיכון גבוה להכחדה בטבע.
מנקה מקטרות הוא סוג של מברשת, שנועדה במקור להסרת לחות ושאריות ממקטרות.
מנקה מקטרות יכול לשמש גם לצורך ניקיון של מקומות בעלי חללים ופתחים צפופים או צרים יחסית.
מנקי מקטרות מיוחדים מיוצרים עבור ניקוים של מכשירים רפואיים ויישומים הנדסיים שונים.
שימושים נפוצים נוספים שלהם כוללים את פיתולם סביב צווארי בקבוקים על מנת לספוג טפטופים ודליפת נוזלים, החזקה של חפצים יחדיו, קידוד על בסיס צבעים והחלת צבעים, שמנים, ממסים, שומנים וחומרים דומים.
מנקי מקטרות בדרך כלל עשויים מחומר סופג כלשהו, בדרך כלל כותנה או לפעמים ויסקוזה.
זיפים מחומר נוקשה יותר, בדרך כלל ניילון מונופילמנט או פוליפרופילן מתווספים לעיתים כדי לקרצף טוב יותר את החפץ המיועד לניקוי.
מיקרופילמנט פוליאסטר משמש בכמה מנקי מקטרות טכניים, מכיוון שפוליאסטר מרחיק נוזלים ולא סופג אותו כמו כותנה.
כמה מנקי מקטרות הם בצורה חרוטית או מחודדת, כך שקצה אחד עבה וקצה אחד דק.
הקצה הדק נועד לניקוי החלק הקטן של המקטרת ואז הקצה העבה לקערה או לחלק הרחב יותר של המקטרת.
כאשר משתמשים בהם למטרות ניקוי, מנקי מקטרות מושלכים בדרך כלל לפח לאחר שימוש אחד או שניים.
מנקי מקטרות משמשים פעמים רבות בפרויקטים של יצירה.
מנקי מקטרות שמיועדים במיוחד להיות חומר יצירה מיוצרים בדרך כלל מפוליאסטר או ניילון ולעיתים קרובות הם ארוכים ועבים יותר מהסוג שמתאים לניקוי.
מנקי מקטרות מהסוג הזה זמינים בצבעים רבים ושונים.
מנקי מקטרות לצורכי יצירה אינם שימושיים במיוחד לצורכי ניקוי, מכיוון שהפוליאסטר אינו סופג נוזלים, והגרסאות העבות יותר עשויות לא להצליח להיכנס לחלקים הצרים ביותר במקטרת רגילה או למקומות צרים וקשים לגישה אחרים שדורשים ניקוי.
ביפן, יצירה עם מנקי מקטרות ידועה בשם Mogol art.
שם זה נגזר מהמילה הפורטוגזית Mughal, שמתייחסת לסגנון מסוים של אריגה.
אטושי קיטאנקה הנחה סדנאות בקניונים ובבתי ספר ביפן במטרה לתמוך בתעשיית מנקי המקטרות.
שימוש אומנותי נפוץ למנקי מקטרות הוא יצירת צורות של חיות באמצעות פיתול של מנקי המקטרות.
שימוש נפוץ נוסף הוא שימוש בהם בתור שפם במסכות של בעלי חיים.
מנקי מקטרות עשויים משני חוטי מתכת, הנקראים הליבה, כאשר הם מפותלים יחד ולוכדים סיבים קצרים ביניהם, הנקראים הערימה.
בדרך כלל, מייצרים שני מנקי מקטרות בבת אחת, מכיוון שהחוטים הפנימיים של כל מנקה מקטרות עטופים על ידי צמר, שיוצר סליל, והחוטים החיצוניים לוכדים את עטיפות הצמר, שנחתכות ואז הופכות לציציות של מנקה המקטרות.
צמר שניל מיוצר בצורה דומה, ולכן מנקי מקטרות ליצירה נקראים לעיתים קרובות "גבעולי שניל".
המילה שניל מגיעה מצרפתית, ומשמעותה זחל.
ישנן מכונות לייצור מנקי מקטרות שהן למעשה מכונות שניל שהוסבו.
יש מכונות המייצרות מנקי מקטרות ארוכים מאוד אשר נפרשים על סלילים.
הסלילים עשויים להימכר כפי שהם או להיחתך לאורכים קצרים יותר בהתאם לשימוש המיועד.
מכונות אחרות חותכות את מנקי הצינורות כאשר הם יוצאים ממכונות הייצור.
מנקי מקטרות לעישון ההם בדרך כלל באורך של 15 עד 17 סנטימטרים.
מנקי מקטרות למטרות יצירה הם בדרך כלל באורך של 30 סנטימטרים, ולעיתים מגיעים לאורך של 50 סנטימטרים.
הקוטר של מנקי המקטרות הוא בדרך כלל 4, 6, או 15 מילימטרים.
למנקי מקטרות גדולים במיוחד (גודל ג'מבו) יש קוטר של 30 מילימטרים ואורך של בין 45 סנטימטרים לשני מטרים.
מנצור קרדוש (אבו תואפיק; נולד ב-1921) היה פעיל ערבי ישראלי של לאומיות ערבית בשנות ה-50 וה-60.
קרדוש הוא בן למשפחה נוצרית אורתודוקסית אמידה.
הוא למד בית הספר של הקווייקרים ברמאללה.
בהיותו בן 16 התייתם מאביו והוא ירש ממנו טחנת קמח גדולה ובית חרושת לקרח וגזוז.
לאחר הקמת מדינת ישראל נפגעו עסקי המשפחה, המפעל הוסב לייצור גלידה וקרדוש הקים בית קפה בנצרת.
בשנות ה-50 קרדוש היה פעיל בהמפלגה הקומוניסטית הישראלית ונגד הממשל הצבאי על ערביי ישראל.
ביולי 1958 היה ממקימי החזית העממית לשחרור פלסטין והיה לחבר מזכירות החזית ומזכיר הסניף בנצרת.
ב-29 באוקטובר 1958 נעצר קרדוש.
לטענת קול העם המעצר נבע מרצון למנוע אספת זיכרון להרוגי טבח כפר קאסם בביתו.
בסוף יוני 1959 נעצר קרדוש כדי למנוע קיום אספה הקוראת לדון בבעיית הפליטים ואדמותיהם.
קרדוש היה מיוזמי ומעורכי השבועון אל-ארד והיה בין העורכים שהועמדו לדין על הוצאתו ללא רישיון.
ההרשעה והקנסות לא שברו את רוחו של קרדוש והוא הודיע ביוני 1960 שיוציא מחדש את עיתון אל-ארד.
בנובמבר 1961 היה ממארגני כנס שקרא לביטול הממשל הצבאי.
ב-13 בנובמבר 1964 נעצר לאחר שמסתנן מעזה סיפר בחקירתו שנשלח על ידי המודיעין המצרי להביא לקרדוש זהב למימון פעילות קבוצת אל-ארד.
בראשית דצמבר 1964 שוחרר בתנאים מגבילים בצו מנהלי שלא לצאת מנצרת ולשהות בביתו במהלך הלילה.
הצו הוארך ביוני 1965 לשישה חודשים נוספים.
באוגוסט 1965 הוא נכלל ברשימת הסוציאליסטים, של חברי אל-ארד לשעבר, להתמודדות לכנסת.
באפריל 1967 נפגש עם ז'אן-פול סארטר ולשאלתו על תמיכה בפעילות בלתי חוקית של אחרים ענה: "למרות החוקים הקשים שבהם נתונים הערבים בישראל, היינו מעודנו שומרי־חוק, ואף עמלנו קשות כדי לעצור את ערביי ישראל מלבצע פעולות בלתי־חוקיות.
הצלחנו בכך וזאת משתי סיבות: "אנחנו יודעים שממשלת ישראל היא שלטון דיקטטורי, ופעולות כאלו עלולות לעלות בחיי אנשים רבים, ואנו יודעים, שפעולות כאלה ימנעו כמאליהן את התחזקות היסודות היהודיים המתקדמים, המנסים להתקרב לערבים".
בשנת 1976 היה ממארגני ההפגנות של יום האדמה ובהמשך היה מראשי ועדת התיאום הלאומית שהוצאה אל מחוץ לחוק באפריל 1981. בפברואר 1979 נעצר בחשד למגע עם סוכן זר.
הוא שוחרר לאחר מספר שבועות ותיאר את חקירתו כשיח פוליטי שחבל שהתנהל במעצר.
בשנת 1980 פעל להקמת אוניברסיטה ערבית בגליל.
בתחילת שנות ה-90 היה חבר בחזית הסוציאליסטית הערבית והתנגד להצבעה לכנסת.
מנקי השעון הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי RKO Radio Pictures.
הסרט, שבוים על ידי בן שרפסטין וכולל מוזיקה מקורית של פול סמית' ואוליבר ולאס, עוקב אחר מיקי מאוס, דונלד דאק וגופי העובדים כשרתים במגדל שעון גבוה.
צוות המדבבים כולל את וולט דיסני בתור מיקי, קלרנס נאש בתור דונלד, ופינטו קולביג בתור גופי.
זהו הסרט הקצר ה-97 בסדרת סרטי "מיקי מאוס" שיצאו לאקרנים והשמיני באותה השנה.
זהו אחד מסרטי דיסני הקצרים שזכו לשבחים רבים מהמבקרים.
בשנת 1994, 1000 חברים מתחום ההנפשה הצביעו על "מנקי השעון" כסרט המצויר ה-27 הגדול בכל הזמנים.
הסרט הופץ חודשיים לפני "שלגיה ושבעת הגמדים".
מיקי, דונלד וגופי הוקצו לנקות מגדל שעון גבוה בעיר.
מיקי נמצא מחוץ למגדל, מנקה עם מגב את לוח השעון באמצעות רכיבה על גבי מחוג השניות.
גופי נמצא בתוך המגדל, מנקה את גלגלי השיניים עם מברשת שיניים ענקית.
דונלד, גם בתוך המגדל, מתחיל לנגב את הקפיץ הראשי, תוך כדי התעלמות מכמה שלטי אזהרה.
כאשר הסחבה שלו נתפסת, דונלד מושך אותה בכוח, מה שגורם לכל הקפיץ להשתחרר.
בינתיים, מיקי, כעת מנקה בתוך מגדל השעון, נתקל בחסידה הנמה בתוך הקן שבנתה שם ומנסה לסלקה ללא הצלחה.
כשהוא משליך את החסידה מהמגדל, היא עפה חזרה פנימה, תופסת את מיקי במקור שלה ונושאת אותו כאילו היה תינוק היישר לחוץ המגדל, שם היא מרפה את אחיזתה ועפה חזרה פנימה, משאירה את מיקי תלוי על חבל בין שמיים לארץ.
בחזרה פנימה, דונלד מחזיר את הקפיץ למקומו באמצעות פטיש, אך הוא מתקשה להשיב את החלק האחרון בחזרה.
הקצה הרופף של הקפיץ טופח על גבו של דונלד שנהיה מתוסכל מהעניין.
האחרון מתחיל לצעוק על הקפיץ אשר מגיב לו בהד של דבריו.
לאחר ויכוח קצר, דונלד מאבד את העשתונות ומשליך על הקפיץ את הפטיש, אך הוא שולח אותו בחזרה על דונלד.
הוא מוטח אל עבר גלגל האיזון של השעון ותוקע את ראשו בין שיני הגלגל.
כשהוא סוף סוף משתחרר ממנו, התנודה גורמת לגופו להמשיך לנוע.
גופי, עכשיו עובד בניקיון הפעמון החיצוני של המגדל, מתחיל לזמר את השיר "" (בגרסה העברית הוא שר "בראש המגדל מצלצל פעמון") תוך שהוא מנקה את פנים הפעמון.
כשהשעון מגיע לשעה 16:00, שני פסלים מכניים מגיחים מצדדי המגדל ומקישים בפעמון בסירוגין, בסך של ארבע הקשות.
הדמות הראשונה, המוצגת בתור אב הזמן, מתקרבת מבלי שגופי שם לב ומקישה בפעמון בעוד גופי בתוכו.
ראשו של גופו רוטט מעוצמת ההקשה והוא מתיישב.
לפני שהוא מתעשת הפסל חזר כבר למגדל, ואז הוא מסתכל סביבו בחשדנות ואומר "עכברים?".
הדמות השנייה, המוצגת בתור פסל החירות, מצלצלת בפעמון מהצד השני וראשו של גופי שוב רוטט.
לאחר הצלצול השני, גופי נחוש בדעתו להיות מוכן לפעם הבאה.
כשהפעמון נפגע בפעם השלישית, הוא מזנק מחוץ לפעמון ומוכן לתקוף, אך כשהוא מבחין בפסל החירות מגיעה בשביל לצלצל בפעם הרביעית, הוא מתנצל באופן טיפשי בחושבו שהיא אישה אמיתית והוא קד בפניה.
אבל אז הזרוע עם הלפיד של פסל החירות מטיחה בראשו של גופי דפיקה חזקה, מה שמכניס אותו לערפול חושים.
מיקי נבהל כשהוא רואה את גופי כמעט נופל ומנסה מיד להציל אותו.
כשבכל פעם מיקי בקושי מצליח להציל את גופי, עד שלבסוף הוא נכשל וגופי צונח מהמגדל.
גופי נוחת על מוט של דגל ששולח אותו, ואת מיקי, בחזרה דרך חלון לתוך מגדל השעון.
השניים נוחתים בדיוק על הקפיץ הראשי, שדונלד הצליח סוף סוף להרכיב מחדש, משחררים שוב את כל הקפיצים ואז כל השלושה נוחתים היישר על אותו גלגל איזון שדונלד היה תקוע קודם לכן, מה שגרם לגופם לנוע בקצב הומוריסטי.
הסרט הופץ בישראל בדיבוב עברי כשעל מלאכת הדיבוב הייתה אחראית שפרירה זכאי.
במהלך שנות ה-90, הכומר דונלד וילדמון והארגון הנוצרי הפונדמנטליסטי שלו, , שכנעו את וולמארט להפסיק את מכירת קלטות ה-VHS שכללו את "מנקי השעון", עקב שני שימושים שנתפסו כשפה לא הולמת על ידי דונלד דאק.
במהלך המאבק שלו עם הקפיץ הראשי, דונלד מגיב לקפיץ המתגרה באומרו "?!Says who" ("מי אומר?!"; אמירה זו מובהרת על ידי כך שהקפיץ משיב לו "!Says I" = "אני אומר!") ומיד מתחיל לאיים על הקפיץ, וקורא לו "snake in the grass" ("נחש מתחת לקש").
עם זאת, בשל "קול הברווז" הבלתי מובן של דונלד, היו שסברו שהוא במקום זאת אומר "f*** you" ומכנה את הקפיץ "son of a b***h".
בשל מחלוקת זו, כאשר הסרט יצא בסט ה-DVD בשנת 2001, השורה של דונלד אומר "?!Says who" דובבה מחדש עם השורה "!Aw, nuts", במקור מתוך פסקול הסרט "על הקרח" (1935).
עריכה זו נשמעת באופן ברור על ידי צליל נביחותיו של פלוטו ברקע.
גם השורה "snake in the grass" עברה דיבוב מחדש.
אותן עריכות הופיעו בכמה מהדורות DVD מאוחרות יותר, כולל "הרפתקאותיו של סופר בלש" (2002) אשר כלל לצידו את "מנקי השעון" כמחווה לקרב שהתרחש בסרט באזור של הביג בן, דיסק המכיל מיטב מסרטיו של גופי (2006) והבונוס DVD של משחק הווידאו "Epic Mickey" (2010).
מהדורות DVD אחרות שמרו על הדיבוב המקורי, כמו המהדורה המחודשת של "עליסה בארץ הפלאות" (2004) ושידורים עדכניים יותר של הסרט בערוץ דיסני.
בדיסני+, השורה "?!Says who" שוחזרה, אם כי השורה "snake in the grass" עדיין הוחלפה בג'יבריש זועם.
מנקין לבן-זקן (שם מדעי: Manacus manacus) הוא מין של ציפור ממשפחת המנקיניים אשר חי באמריקה הדרומית מקולומביה, ונצואלה וטרינידד ודרומה עד ברזיל, בוליביה וצפון ארגנטינה.
המנקין הוא עוף קטן באורך 10.7 סנטימטרים ומשקל של 16.5 גרם בקירוב.
הוא בעל רגליים כתומות וכסות נוצות לבנות אצל הזכרים, כאשר הכיפה הזנב והכנפיים שחורים וכך גם העיניים והמקור בעוד צבע הנקבות הדהויות ירקרק-מנומר, דומות מאוד למין מנקין זהוב-ראש.
הזכרים ידועים בניפוח ציצות הצוואר הרחבות שלהם בעת החיזור בזירות עם זכרים אחרים, מה שנראה מהצד כמו זקן לבן ונתן למין את שמו.
המנקינים חיים ביערות גשם, מטעים וביערות משניים.
הם נפוצים ביותר סביב אגן האמזונאס, כאשר הם נעדרים רק מנהר פורוס שבדרום-מערב המדינה אמזונאס שבברזיל.
הם פעילי יום הניזונים מפירות וחרקים בין הענפים הנמוכים והבינוניים ומקננים באותו אזור.
תפוצת המנקין רחבה בטבע אך כי הוא עלול להיפגע מבירוא יערות בעתיד.
מנקין אדום-מצח (שם מדעי: Machaeropterus deliciosus) הוא מין של ציפור ממשפחת המנקיניים החי באזור קטן למורדות הרי האנדים בצפון-מערב אקוודור ובקולומביה.
המנקין הוא עוף קטן באורך של כ-10 ס"מ.
הוא בעל ראש, גב ובטן חומים-ערמוניים כשהמצח עוטה פס אדום עז לאורכו, המקור, העיניים והחלל שביניהם שחורים והכנפיים שחורות-לבנות בעלות ציצות גדולות דומות מעט למניפה.
הנקבות והצעירים בעלי נוצות ירוקות-זית עם קצוות כנפיים לבנות.
המנקין הזכר ידוע בקולות שהוא יוצר מנוצות כנפיו עי ידי פתיחתם וסגירתם במהירות עצומה, היכולה להגיע ל-107 פעמים בכל שנייה, גבוהות גם ממשק כנפי הקוליבריים, אם כי כנפיים אלה אינם עוזרות לבעליהם לעופף במהירות.
הדבר עוזר לזכרים למשוך נקבות בדרך מיוחדת שלא קיימת באף עוף אחר ודומה מעט לדרך הרבייה של מספר חרקים כמו צרצרים.
הוא מצוי ביערות גשם, יערות עננים ויערות נמוכים לאורך מורדות אקוודור ומערב קולומביה בגבהים של 400 עד 1,600 מטרים מפני הים.
לרוב המנקינים חיים לבדם ביערות, בהם הם מחפשים פירות וחרקים.
בעת הרבייה הזכרים מתאספים יחדיו בזירות על ענפים, עליהם הם מופיעים לנקבות תוך שהם מנצלים את צליל כנפיהם המוזר למשיכת הנקבות.
לאחר ההזדווגות הזכרים עוזבים והנקבות מכינה קן דמוי-כוס בו היא מטילה 2 ביצים.
מנקין כחול-כיפה (שם מדעי: Lepidothrix coronata) הוא מין של ציפור ממשפחת המנקיניים אשר חי באמריקה הדרומית החי ביערות גשם לחים במדינות: בוליביה, ברזיל, קולומביה, אקוודור, פרו וונצואלה.
המין תואר למדע ב-1825 בידי החוקר יוהאן בפטיסט פון שפיקס.
המנקין הוא עוף קטן בעל דו-צורתיות זוויגית לטובת הנקבות: הן יכולות להגיע למשקל מקסימלי של 8.5 עד 11.5 גרם בעוד הזכרים מגיעים למשקל 7.5 עד 9.5 גרם בקירוב.
זכרי המנקינים בעלי נוצות כחוות-כהות עם כתר כחול בוהק והנקבות ירוקות ודהויות, כשכך הדבר אצל פרטים צעירים.
הם בעלי עיניים גדולות וחומות-אדמוניות ובעת החיזור יכולים לפרוש את נוצות ראשם להרשמה.
המנקין הוא אוכלי פירות המגוון בחרקים בעודו מחפש מזון ביערות.
בעת הרבייה הזכרים יוצרים זירות גדולות בתת-היער ובהם יכולים להופיע יחדיו במחול אווירודינמי עד 7 זכרים, אם כי רק אחד מהם הוא בעל הטריטוריה היכול להזדווג בסופו של דבר עם הנקבה.
מנקינים אלה מצויים לעיתים עם ציפורי נמלים ויחדיו ניזונים מחרקים על קרקע היער, תוך יכולת לזהות יחדיו טורפים.
הם מקננים על עצים גבוהים ויוצרים קן פשוט יחסית העטוף בקורי עכביש.
בקן הנקבה מטילה 2 ביצים.
עם זאת במקרים רבים הגוזלים והביצים נטרפים בידי טורפים מקומיים והמנקיניים נאלצים לקנן שוב.
ישנם 6 תת-מינים במין זה:
מנקין זהוב-ראש (שם מדעי: Ceratopipra erythrocephala) הוא מין של ציפור ממשפחת המנקיניים אשר חי באמריקה הדרומית ובקצה הדרומי של אמריקה המרכזית ביערות גשם טרופיים.
מין זה תואר בידי קארולוס לינאוס ב-1758 והוא קרובו של המין מנקין אדום-כיפה.
המנקין הוא עוף קטן באורך ממוצע של 9.4 ס"מ ומשקל של 0.44 גרם.
הזכרים שחורים לחלוטין מלבד ראשם הזהוב, המקור הצהוב, אזור השת הלבן-אדום והרגליים הוורודות.
הנקבות והצעירים בעלי גוון ירוק זית והרגליים ורודות.
הם משמיעים קריאות חרישיות בעודם עפים ביער.
מין זה מצוי בטבע לאורך הג'ונגלים, המטעים והיערות הנמוכים עד לגובה 1,500 מטרים שבין פנמה, קולומביה, טרינידד וטובגו ודרומה עד לברזיל, פרו ומדינות גיאנה (גיאנה, גיאנה הצרפתית וסורינאם) כשגבולם הוא נהר האמזונאס והאוקיאלי.
המנקין מצוי ביערות בין הענפים שמתחת לצמרת וניזון מפירות, חרקים ועכבישים כשלעיתים הוא ניזון בקבוצות עם ציפורים אחרות.
קבוצת המנקינים מחזרים בזירות על הענפים בגובה של 6 עד 12 מטרים והם מזנקים יחדיו במקום במהירות או מרקדים על הענף, כדי להרשים את הנקבות תוך שהם קוראים חזק בין הריקודים.
עד 12 פרטים יכולים להופיע יחד, אך רק אחד דומיננטי מזדווג לבסוף עם הנקבה.
הנקבה מכינה קן לבדה ומטילה בו 2 ביצים, עליהם היא דוגרת במשך כ-16–17 ימים.
טווח מחייתו של מין זה רחב ומצב שימורו הוא "ללא חשש".
מנצור (או: מאנצור) מרזוק (נפטר ג' בסיון תקמ"ג, 1783) היה רב, דיין, פרשן תלמוד ודרשן בירושלים.
אביו נפטר בטרם עת, ואמו שלחה אותו ללמוד עם אחיו, סעדיה, בישיבת בית יעקב פירירה בירושלים, שם למד תורה אצל הרב ישראל מאיר מזרחי, מחבר שו"ת פרי הארץ, אצל אחיו הרב נסים חיים משה מזרחי, מחבר ספר אדמת קודש וכן מפי הראש"ל הרב רפאל מיוחס, מחבר ספר פרי האדמה.
היה לרב ומורה צדק בירושלים ולחבר בבית דינו של מהרי"ט אלגאזי.
חתום על מספר תעודות מכתבים מרבני ירושלים, לעיתים כשני מיד לאחר הרב יום טוב אלגאזי.
בין תלמידיו היו האחים בנימין נבון, מחבר ספר "פי שנים" ומרדכי נבון.
הסכים על מספר ספרים, ביניהם: "עיני אברהם" לר' אברהם צפיג, "וחשב לו הכהן" (תקמ"ד) ו" ושב הכהן" (תקמ"ז) לרב אברהם כ"ץ.
נפטר בג' סיון תקמ"ג ונטמן בהר הזיתים.
בן פדהצור (שאלוניקי תקמ"ו): דרשות על סדר התורה.
נדפס לאחר מות המחבר והובא לדפוס על ידי מרדכי בן יונה נבון.
קרבן אליצור (שאלוניקי תקל"ז) חידושים על מסכת עבודה זרה ושו"ת.
בראשית הספר הסכמה מאת הראש"ל רפאל מיוחס.
צור תעודה (שאלוניקי תקמ"ג) חידושים ופלפולים על הלכות שלוחין לרמב"ם.
חידושי תורה רבים ממנו מובאים בספר מחנה יאודה לרב יהודה קצין.
אליפות הפורמולה 1 היא התחרות הבכירה ביותר בתוכנית השלבים הגלובלית של הפדרציה הבין-לאומית לרכב (FIA) שמתקיימת מאז שנת 1950. בכל עונה מתקיימים מספר מרוצי גרנד פרי, שתוצאותיהם מחושבות באליפות נהגים, ובמקביל לאליפות יצרנים.
החל משנת 2021 משולבים בכל עונה מספר מרוצי ספרינט.
מרוץ ספרינט נמשך 30 דקות בלבד ומזכה את שמונת הנהגים המדורגים ראשונים בנקודות, שמצטרפות לחישוב הנקודות הכולל בעונה.
בשתי העונות הראשונות התקיימו שלושה מרוצי ספרינט בכל עונה.
החל מעונת 2023 גדל המספר לשישה מרוצים בעונה.
+מקרא* נהג פעיל‡נהג שזכה באליפות הפורמולה 1†אלוף מכהן
דירוגמדינהניצחונותנהג(ים)מס' נהגים111מקס ורסטאפן (11)123ג'ורג' ראסל (1), לנדו נוריס (1), לואיס המילטון (1)33אוסקר פיאסטרי (3)132ולטרי בוטאס (2)151סרחיו פרס (1)1
+מקראנהג פעילכתב מודגשנהג שזכה באליפות הנהגים באותה עונה
שנהנהג(ים)קבוצהניצחונותמרוצי ספרינטאחוז2021 ולטרי בוטאס מרצדס2366.67%2022 מקס ורסטאפןרד בול-RBPT2366.67%2023 מקס ורסטאפןרד בול-הונדה RBPT4666.67%2024 מקס ורסטאפןרד בול-הונדה RBPT4666.67%
מָנָקוֹר (בקטלאנית ובאנגלית: Manacor) היא עיירה ורשות מקומית באי מיורקה, השייך לקהילה האוטונומית הספרדית של האיים הבלאריים בספרד.
זו העיירה השנייה בגודלה במיורקה, אחרי הבירה פלמה דה מיורקה.
בשטח הרשות המקומית מצויים אתרי תיירות, בהם פורטו קריסטו, שבו נמצאות מערות דראק הידועות, וכן קאלס דה מיורקה.
במאנאקור מתקיים אחד השווקים העמוסים ביותר באי, הנערך מדי יום שני בבוקר.
העיר נודעת בייצור רהיטי עץ איכותיים ובייצור פנינים מלאכותיות.
העדויות הראשונות לנוכחות אנושית באזור מנקור מתוארכות לשנים 2000–1200 לפני הספירה.
מתקופה זו נמצאו מערות קבורה מלאכותיות (Cova de s'Homonet בסון ריבוט, Mitjà de ses Beies בסה סיניה נובה ועוד), וכן מבנים הדומים ל (מבנים מאבן מהתקופה הפרהיסטורית הייחודיים לאיים הבלאריים), אשר נבנו כיחידות מבודדות או כחלק מכפרים, ושימשו למגורים (Sa Marineta, s'Hospitalet Vell ועוד).
מתרבות הטליוט המגליתית, המבנים הבולטים ביותר הם s'Hospitalet Vell, es Boc, Bellver, וכן המבנים בבנדריס, סון סורדה וסא גרוטה.
מקור העיירה מנקור עוד לפני התקופה האסלאמית.
בפורטו קריסטו, ממצאים תת-ימיים מעידים כי היה זה נמל רומי.
שרידי הבזיליקות של סה קרוטה וסון פרטו מוכיחים את קיומן של קהילות נוצריות מבוססות.
לאחר הפלישה שהוביל חיימה הראשון מאראגון, נוניו סאנצ'ז קיבל ממנו את אדמת מנקור.
בשנת 1300, העניק חיימה השני מלך אראגון העניק למנקור מעמד של רשות מקומית.
מראשית תהליך התכנון העירוני במנקור השתמרו מגדל טורה דל פלאו וכן ביצורי כמה בתי חווה כפריים, בהם טורה דה סס פונטס וטורה דלס אנאג'יסטס.
אף על פי שהאטימולוגיה של המילה מנקור נראית כשייכת לשפה האמזיגית, מקורו של סמל העיר (יד האוחזת בלב) הוא בקרבה הפונטית בשפה הקטלאנית, בדומה לסמלים עירוניים אחרים ברחבי האי.
סימו טורט (Simó Tort), יליד מנקור, היה דמות בסכסוכים חברתיים בימי הביניים.